شەفەق نیوز/ بینی گانتس وەزیر وەرگری ئیسرائیل، ئمڕوو پەنجشەممە،
ئامادەبوینی ئەرا پەلاماریگ سەربازی لەبان ئیران راگەیان، ک باسی وە کرفتیگ جهانی کرد.
گانتس لە گفتوگۆیگ وەگەرد تووڕ Ynet خەوەری لە بان پرسیاریگ ک ئایا ئیسرائیل ئامادەس پەلامار ئیران بەێد، ئەوەیش
دویای خەوەریگ رۆژنامەوانی گوایە تەنیا ١٠ هەفتەی مەنیە تا پێکهاتەیل ئەرا دروسکردن
بومب نەوەوی بکەفێدە دەسی.
گانتس وت: بیگومان ک ئیران تەقەلا دەێد نوای ئیسرائیل لە
چەن چینیگ بەێد تا پاڵپشتی دەسەڵاتی لە لوبنان و غەزە بکەێد و هەزەیلی لە سوریا و عراق
بڵاو بکەێد، و هەمیش پشتگیری حووسیەیلەی یەمەن کەێد.
وەزیر وەرگری ئیسرائیل باس ئەوە کرد ک دەوڵەت عبری ئامادەس
لە  چینەیل جووراجور لە نوای ئیران بوسیەێد،
وتیش؛ بایەتە تەل ئەبیب تاونایلی لەی چینە بتەو بکەێد چوینکە کاریگەری لەبان دویارووزی
دیرێد.
